ตลาด "รัสเซีย" เริ่มฟื้น ลุ้นสิ้นปีนี้นักท่องเที่ยวแตะ 1 ล้านคน - FINNOMENA
ท่องเที่ยว "ภูเก็ต-พัทยา" ส่งสัญญาณตลาด "รัสเซีย" ฟื้น ! หลังค่าเงินรูเบิลมีเสถียรภาพมากขึ้น ดันกระแสรัสเซียเที่ยวไทยกลับมาบูมเหมือน 3 ปีก่อน ด้าน "ททท." คาดสิ้นปี 2559 ยอดรัสเซียดีดกลับแตะ 1 ล้านคน
29 ธ.ค. 2559

ท่องเที่ยว “ภูเก็ต-พัทยา” ส่งสัญญาณตลาด “รัสเซีย” ฟื้น ! หลังค่าเงินรูเบิลมีเสถียรภาพมากขึ้น ดันกระแสรัสเซียเที่ยวไทยกลับมาบูมเหมือน 3 ปีก่อน ด้าน “ททท.” คาดสิ้นปี 2559 ยอดรัสเซียดีดกลับแตะ 1 ล้านคน
สมาคมธุรกิจการท่องเที่ยวจังหวัดภูเก็ต กล่าวว่า แนวโน้มตลาดนักท่องเที่ยวรัสเซียที่ภูเก็ตปี 2560 คาดว่าน่าจะฟื้นตัวดีอย่างต่อเนื่อง มียอดนักท่องเที่ยวเพิ่มขึ้น 40% เมื่อเทียบกับปี 2559 หลังจากในช่วงไตรมาส 4 ปี 2559 ค่าเงินรูเบิลมีเสถียรภาพมากขึ้น
ปัจจุบันอัตราแลกเปลี่ยนปัจจุบันอยู่ที่ระดับ 60 รูเบิลต้น ๆ ต่อดอลลาร์สหรัฐ แม้จะยังไม่กลับไปเท่าเดิมที่ 30-31 รูเบิลต่อดอลลาร์สหรัฐ เหมือนเมื่อ 2 ปีที่แล้ว แต่ก็ถือว่าดีขึ้นมาก เมื่อเทียบกับช่วงที่ค่าเงินรูเบิลเคยอ่อนค่าดิ่งหนักถึง 80 รูเบิลต่อดอลลาร์สหรัฐ
นอกจากนี้ยังมีปัจจัยบวกเรื่องการเปิดเส้นทางบินใหม่และเพิ่มเที่ยวบินในเส้นทางไทย-รัสเซีย โดยบริษัททัวร์รายใหญ่ 3 รายของตลาดรัสเซีย มีเที่ยวบินเช่าเหมาลำ (ชาร์เตอร์ไฟลต์) บินลงภูเก็ตทุกวัน
ถือเป็นการกลับเข้ามาช่วยชดเชยได้บางส่วนจากการขาดหายไปของนักท่องเที่ยวจีนที่ภูเก็ตลดลงไป 40-50% ในช่วงที่ผ่านมา แต่จากยอดจองแพ็คเกจท่องเที่ยวล่วงหน้าคาดว่าตลาดนักท่องเที่ยวจีนในภาพรวมที่ภูเก็ตจะฟื้นตัวดี ทันช่วงหยุดยาวเทศกาลตรุษจีนปี 2560 แน่นอน
ที่มา : http://www.prachachat.net/news_detail.php?newsid=1482915676
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: